Luister: Ondersteun welsynorganisasies met jou tekkieshttps://rak2.spens.co.za/radio/2016/annelize-tekkie-tax-2016-04-04.mp3 Sorina Erasmus is een van die bekendes wat vanjaar se Tekkie Tax geldinsamelingsdag op Vrydag 27 Mei ondersteun. Foto: Verskaf. Dit is amper weer tyd vir almal om hulle tekkies af te stof en ŉ paar prettige Tekkie Tax skoenveters aan te skaf ten bate van ŉ duisend welsynorganisasies regoor Suid-Afrika. Die geldinsamelingsdag vind vanjaar op Vrydag 27 Mei plaas en meer as R6-miljoen is met verlede jaar se viering ingesamel. Annelise de Jager van Tekkie Tax het in Maroela Media se ateljee kom kuier en Esté Meyer Jansen meer oor die sukses van die projek vertel, wat maar net drie jaar gelede begin het.